č. j. .........../2022/OŠMaŠ

ZMLUVA NA DODANIE POTRAVÍN
 uzatvorená medzi:
  Kupujúci:                                      : Mesto Nitra, Štefánikova tr. 60, 950 06 Nitra
    Zastúpené                                       : Marek Hattas - primátor mesta Nitry
    Osoby oprávnené rokovať

     vo veciach    - právnych            
: Mgr. Oľga Hodálová
                          - finančných         
: Ing. Ivan Daniš

                          - technických       
: Ing. Dagmar Današová
    Bankové spojenie                     
: Slovenská sporiteľňa 
    IBAN                                              : SK2809000000005060119735
    IČO                                           
: 00 308 307

  IČ DPH                                     
: SK 202 110 2853
Predávajúci: 

Obchodné meno                             
: 
 Sídlo / miesto podnikania               
: 
 Zastúpený                                       
: 
 Právna forma                                 
: 
 Bankové spojenie                           
: 
 IBAN                                      
: 
 IČO                                               
:                    

 IČ DPH                                         
: 
 Tel.                                                
: 
 e-mail                                            
: 
Preambula

Táto kúpna zmluva sa uzatvára ako výsledok verejného obstarávania v zmysle § 5 ods. 4 zákona 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“). 
Čl. I

Predmet zmluvy

1.1.
Predmetom plnenia je dodanie tovaru – „Mliečne výrobky“ -  predávajúcim uvedeného v  prílohe č. 1 s názvom „Krycí list“ - Predmet zákazky: „Mliečne výrobky“, ktorá je  neoddeliteľnou súčasťou tejto kúpnej  zmluvy ( ďalej  len  „Príloha č.1“  ), vrátane služieb súvisiacich s dopravou na miesto dodania, ktorým sú jednotlivé zariadenia školského stravovania pri materských školách v meste Nitra, prepravnými prostriedkami predávajúceho a spôsobom v súlade s príslušnými legislatívnymi a hygienickými predpismi, vyložením tovaru na mieste určenia. Dodávky budú uskutočňované v množstve a druhu podľa objednávok kupujúceho a podmienok dohodnutých v tejto zmluve.  Dodaný tovar bude zodpovedať kvalitatívnym  požiadavkám  dodávok  predmetu  zákazky  pre  ZŠS  pri   MŠ. 

1.2. 
Predávajúci  sa  zaväzuje  dodať  kupujúcemu tovar v požadovanom rozsahu v súlade s touto zmluvou a  kupujúci sa  zaväzuje  predmet  kúpy  prevziať  a zaplatiť  kúpnu cenu podľa Čl. II tejto zmluvy.

Čl. II

Kúpna cena

2.1. 
Kúpna cena predmetu zákazky je stanovená dohodou zmluvných strán zákona NR SR č. 18/1996 Z. z. o cenách  v znení neskorších predpisov v Prílohe č.1 a vychádza z cenovej ponuky predávajúceho predloženej do verejného obstarávania. 

2.2. 
Ceny tovarových položiek predmetu kúpnej zmluvy sú uvedené v cenníku obsiahnutom v Prílohe č. 1 a sú uvedené bez DPH. Sadzba DPH bude účtovaná v súlade s príslušnými daňovými predpismi účinnými v čase fakturácie. Predávajúci bude kupujúcemu fakturovať len objednané a prevzaté množstvo predmetu kúpnej zmluvy. Cena za dodané množstvo tovaru sa vypočíta ako súčet súčinov množstiev jednotlivých tovarových položiek a ich ceny za mernú jednotku uvedenú v Prílohe č. 1. Ceny uvedené v Prílohe č. 1 sú maximálnymi cenami na požadovaný druh tovaru. 

2.3.  
Kupujúci je oprávnený pripustiť dodatkom k tejto zmluve navýšenie jednotkových cien predávajúceho v priebehu doby platnosti tejto zmluvy maximálne o 10% v tom prípade, že sa zmenia oprávnené náklady vstupov predávajúceho v priamej závislosti od vývoja cien na trhu. Túto skutočnosť bude predávajúci povinný kupujúcemu písomne zdokumentovať, zdôvodniť a preukázať predložením hodnoverných dokladov.

2.4.   V cene sú zahrnuté všetky náklady predávajúceho vrátane dodávky na miesto dodania. 

Čl. III

Platobné a fakturačné podmienky

3.1.
Predávajúcemu vzniká nárok na zaplatenie kúpnej ceny podľa Čl. II zmluvy na základe riadneho plnenia predmetu zmluvy podľa Čl. I tejto zmluvy.

3.2.
Predávajúci nemá nárok na uhradenie preddavku.

3.3.
Kupujúci uhradí dojednanú kúpnu cenu predávajúcemu po prevzatí predmetu kúpy na základe hromadnej faktúry vystavenej predávajúcim. Prílohou faktúry budú všetky dodacie listy za všetky ZŠS
3.4.
Fakturácia bude vykonaná po dodaní a prevzatí predmetu zmluvy podľa Čl. VII. max. 3x do mesiaca.

3.5.
Faktúra je splatná do 14 dní odo dňa jej doručenia kupujúcemu.

3.6.
Kupujúci si vyhradzuje právo vrátiť faktúru v lehote splatnosti, ak táto nemá náležitosti daňového dokladu, alebo fakturovaná suma nie je určená v súlade ustanoveniami tejto zmluvy, alebo fakturovaná suma nezodpovedá odobratému množstvu tovaru podľa priložených dodacích listov potvrdených kupujúcim. Dôvod vrátenia je kupujúci povinný vyznačiť na faktúre. Od okamihu doručenia faktúry s odstránením vytknutých nedostatkov začína plynúť nová 14 dňová lehota splatnosti.

Čl. IV

Čas plnenia a miesto dodania

4.1. 
Čas plnenia a doba platnosti tejto zmluvy je stanovená na dobu 12 mesiacov odo dňa účinnosti tejto zmluvy.

4.2.  
Zmluvný  termín  uvedený  v  Čl. IV bod  4.1  zmluvy je termín najneskoršie prípustný        a neprekročiteľný. 

4.3.  Predávajúci sa zaväzuje dodávať predmet kúpy do objektov 23 zariadení školského stravovania pri MŠ v meste Nitra:


1. Bazovského

Bazovského 3


2. Benkova

Benkova 17


3. Čajkovského          Čajkovského3


4. Dolnočermánska
Dolnočermánska 57


5. Drážovce

Belopotockého 22


6. Golianova

Golianova 1


7. Nedbalova   
Nedbalova 17

8. Janíkovce

Okružná 1


9. Ľ.Okánika

Ľ. Okánika 6


10. Mostná

Mostná 1


11. Náb.mládeže
Nábrežie mládeže 7


12. Novomeského
Novomeského 20


13. Párovská

Párovská 36


14. Dobšinského
Dobšinského 8

15. Piaristická

Piaristická 12


16. Platanova

Platanova 3


17. Rázusova

Rázusova 26


18. Staromlynská
Staromlynská 2


19. Štefánikova           Štefánikova 128


20. Štiavnická

Štiavnická 1


21. T.Vansovej           T. Vansovej 6


22. Za Humnami
Za Humnami 78


23. Zvolenská

Zvolenská 23                                                                        

Čl. V

Zabezpečenie záväzkov

5.1.
Neuhradením faktúry v stanovenej lehote podľa Čl. IV vzniká kupujúcemu povinnosť zaplatiť úrok z omeškania vo výške 0,01% z neuhradenej sumy za každý deň omeškania.

5.2.
V prípade nesplnenia zmluvne dohodnutého termínu dodania predmetu kúpy má kupujúci právo uplatniť si u predávajúceho zmluvnú pokutu vo výške 0,01% za každý začatý deň omeškania z kúpnej ceny objednaného tovaru. Nárok kupujúceho na náhradu škody tým nie je dotknutý. 
Čl. VI

Povinnosti predávajúceho

6.1. Predávajúci  sa  zaväzuje  doviesť kupujúcemu tovar minimálne 5x do týždňa,  v deň na ktorý bol objednaný, na vyhradené miesto pre príjem tovaru na konkrétne ZŠS.

6.2. Kupujúci bude objednávku požadovaného tovaru realizovať najmenej dva pracovné dni vopred. 

6.3. Konkrétnu dodávku bude predávajúci realizovať tak, že predávajúci dodá objednaný tovar s dodacím listom, ktorý kupujúci predávajúcemu po odkontrolovaní dodaného sortimentu, množstva a kvality predmetu zmluvy, potvrdí. Dodací list bude tvoriť súčasť faktúry.

6.4.  
Predávajúci sa zaväzuje, že bude koordinovať dodávky tovaru tak, aby sa nerealizovali  

          v čase  podávania obeda a to od 11:15 hod. do 12:30 hod.

6.5.  
Predávajúci sa zaväzuje pri dodávke tovaru dodržiavať hygienické zásady a predpisy pre 

       
prepravu, skladovanie a manipuláciu daného tovaru a tiež sa zaväzuje dodávať tovar v požadovanom množstve a kvalite (z krycieho listu) v zmysle tejto zmluvy a objednávky.

6.6.  
Predávajúci je povinný na požiadanie zrealizovať dodávky v jeden deň do 11:00 hod. na 

       
všetky miesta rozvozu v celkovom počte 23 odberových miest podľa zoznamu 

       
odberových  miest, ktorý je uvedený v odseku 4.3. tejto zmluvy.

6.7.  
Predávajúci je povinný dodržiavať ceny tovarov a zaručiť zodpovedajúcu kvalitu                 (z krycieho listu) a jeho dostatočné množstvo podľa objednávok. Objednávky tovarov budú realizovať kuchárky alebo vedúce jedální na príslušných ZŠS telefonicky alebo e-mailom.

6.8.  
Predávajúci sa zaväzuje dodať kupujúcemu objednaný tovar v bezchybnom stave, v stanovenej lehote, na určené miesta dodania, označený v súlade s príslušnou legislatívou a na požiadanie predložiť kupujúcemu doklady o pôvode tovaru. Predávajúci je povinný uvádzať záručné lehoty pre každý dodaný tovar v dodacom liste a dodávať tovar v prvej tretine doby spotreby.
6.9.
Predávajúci zodpovedá za kvalitu dodaného tovaru, ktorá musí byť v súlade so zákonom č. 152/1995 Z.z. o potravinách v znení neskorších predpisov a ostatných legislatívnych nariadení. V prípade porušenia platných predpisov týkajúcich sa zabezpečenia bezpečnosti potravín zo strany predávajúceho a prípadného zistenia tohto porušenia zo strany kontrolných orgánov, preberá predávajúci na seba všetky náklady súvisiace s prípadným sankčným postihom kupujúceho kontrolným orgánom.

6.10. V prípade ak predávajúci bude dodávať tovar vo vratných obaloch (napr. prepravkách), druh a počet vratných obalov vyznačí v dodacom liste. Obeh vratných obalov bude založený na výmennom systéme a predávajúci nebude cenu obalov kupujúcemu fakturovať. Kupujúci bude predávajúcemu vratné obaly, v ktorých bol tovar uložený, vracať pri nasledujúcej dodávke alebo podľa dohody strán najneskôr do 3 mesiacov od ich dodania.  

Čl. VII

Práva a povinnosti kupujúceho

7.1.  
Kupujúci je povinný prevziať objednaný tovar na dohodnutom mieste prevzatia,         v dohodnutom rozsahu a v lehotách dohodnutých v tejto dohode.

7.2. 
Prevzatie tovaru zástupca kupujúceho po kvalitatívnej a kvantitatívnej kontrole potvrdí 

       
svojim  podpisom a pečiatkou na dodacom liste predávajúcemu.

7.3. V prípade zistenia rozdielov medzi dodávkou a objednávkou alebo zistenia zjavných       vád tovaru je kupujúci povinný uplatniť reklamáciu týchto zistení ihneď pri preberaní       tovaru písomnou formou vyznačením v dodacom liste. Neskôr zistené nedostatky sú       neopodstatnené, ak nejde o skryté vady, ktoré je možné uplatniť v stanovenej lehote spotreby. 
7.4. Ak pri prevzatí tovaru zistí kupujúci, že ide o nekompletnú dodávku tovaru, nezodpovedajúceho dohodnutej kvalite, certifikátu, resp. bez označenia pôvodu a poškodeného a túto skutočnosť potvrdí v dodacom liste, je predávajúci povinný do dvoch pracovných dní dodaný predmet zmluvy vymeniť, ak sa zmluvné strany nedohodnú inak. Kupujúci zároveň nie je povinný dodávku tovaru, ktorá vykazuje vyššie uvedené vady, uhradiť a predávajúci tiež zodpovedá za prípadné škody vzniknuté kupujúcemu dodaním vadného tovaru.
7.5. Kupujúci nie je viazaný povinnosťou odobrať celé predpokladané množstvo predmetu zmluvy uvedené v Prílohe č. 1 tejto zmluvy.

Čl. VIII

Záruka tovaru

8.1. 
Predávajúci sa zaväzuje dodávať tovar v prvej tretine doby spotreby v čase dodania. 

8.2. 
Predávajúci poskytuje kupujúcemu na dodaný tovar záruku minimálne do uplynutia doby spotreby pre príslušnú tovarovú položku.

8.3. 
Predávajúci zabezpečí v záručnej dobe bezodplatné odstránenie všetkých vád, ktoré sú predmetom záruky, výmenou za bezchybný tovar, ak sa predávajúci a kupujúci nedohodnú inak.

8.4. 
Záruka sa nevzťahuje na vady, ktoré boli spôsobené kupujúcim – neodbornou manipuláciou, nedodržaním prevádzkových podmienok a tiež okolnosťami vyššej moci po prevzatí tovaru kupujúcim (živelná pohroma). 
8.5.  V prípade nedodržania minimálnych požiadaviek na kvalitu stanovenú v „Krycom liste“, kupujúci požaduje do dvoch hodín dodať náhradný tovar od predávajúceho v požadovanej kvalite.
Čl. IX

Zánik zmluvy

9.1.
Ktorákoľvek zmluvná strana môže túto zmluvu vypovedať i bez uvedenia dôvodu. Výpoveď musí byť písomná. Výpovedná lehota je 3 mesiace a začína plynúť odo dňa doručenia výpovede druhej zmluvnej strane.

9.2. V prípade závažného porušenia tejto kúpnej zmluvy predávajúcim vzniká právo kupujúceho od tejto zmluvy odstúpiť. Odstúpenie musí byť písomné so skutkovým vymedzením dôvodu odstúpenia a je účinné okamihom doručenia odstúpenia predávajúcemu. Doručením odstúpenia predávajúcemu táto zmluva zaniká. 


Závažným porušením tejto kúpnej zmluvy je nesplnenie nasledovných povinností predávajúceho:

           - neplnenie dohodnutých časových lehôt dodávok,
           - neplnenie kvalitatívnych parametrov dodávaných potravín, definovaných obstarávateľom pri obstarávaní zákazky, 

- opakované dodávky nekvalitného tovaru v prípade, že kupujúci na nedostatky predávajúceho písomne upozornil,


- porušenie bodu 8.1. tejto zmluvy.

Čl. X

Záverečné ustanovenia

10.1.  
Vzťahy neupravené touto zmluvou sa riadia podľa § 409 a nasl. Obchodného zákonníka.

10.2.  
Akékoľvek zmeny tejto zmluvy alebo jej dodatky musia mať písomnú formu a musia

      
byť podpísané zmluvnými stranami.

10.3.  Zástupcovia zmluvných strán prehlasujú, že sa oboznámili s obsahom tejto zmluvy,       v plnom rozsahu s ním súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok.

10.4.   
Táto zmluva je vyhotovená v 4 exemplároch, z toho 3 x pre kupujúceho a 1 x pre  
         
predávajúceho.
10.5.  Zmluva nadobúda platnosť dňom jej podpísania zmluvnými stranami a účinnosť        nadobúda deň nasledujúci po dni jej zverejnenia v centrálnom registri zmlúv.
10.6. 
O nadobudnutí účinnosti zmluvy svedčí písomné potvrdenie o jej zverejnení. Mesto        Nitra vydá druhej zmluvnej strane na požiadanie potvrdenie o zverejnení zmluvy.

10.7. 
Za predávajúceho je za presný obsah a rozsah plnenia dodávky tovaru v zmysle    objednávok zodpovedná ...................................................................................................
10.8. 
Kontaktnou osobou na účely plnenia tejto zmluvy na strane kupujúceho je: p. Ing. Dagmar Današová, tel. kontakt 037/6502256 alebo 0903378489.

Kupujúci




Predávajúci


V Nitre,  dňa ...............................

             V.............................., dňa  .......................
...............................................



                   ...............................................
                                                                                        
              Marek Hattas                                                                            ..............................
         primátor mesta Nitra                                                                    konateľ spoločnosti
PAGE  
1

